Նշենք, որ Եվրամիության և Ավստրիայի զարգացման գործակալության կողմից ֆինանսավորվող ENPARD ծրագրի աջակցությամբ Շիրակի մարզում ստեղծվել են բարձրարժեք դաշտային կուլտուրաներ մշակող 19 գյուղատնտեսական, չոր միրգ արտադրող 1 և բարձրարժեք պանիր արտադրող 2 կոոպերատիվներ, Բավրա համայնքում հիմնվել է հնդկացորենի մշակման արտադրամաս: Ծրագիրն ավելի քան 500,000 եվրո ներդրում է կատարել և ներգրավել ավելի քան 180,000 եվրո` համագործակցող կազմակերպություններից: 2018թ.-ին բարձրարժեք մշակաբույսային կուլտուրաների ցանքը կազմել է 254 հա, հավաքվել է 317 տոննա հնդկացորեն, ոսպ, ոլոր, սիսեռ և կտավատ: Մարզում հիմնադրվել են հատապտղի այգիներ` հագեցած հակակարկտային և կաթիլային որոգման համակարգերով, ընդհանուր` 5,000 քմ տարածությամբ: Արտադրվել և վաճառվել է մոտ 60 տոննա պանիր, մոտ 6 տոննա չոր միրգ և խոտաբույս: